Public procurement notice: Contract Notice
Published: 2017-03-31
Buyer: Den nationale anvisningsberettigede/minister for budgetter og national planlægning
Country: NG
Contract type: Services
Procedure: Restricted procedure
CPV classification: 71520000: Construction supervision services
Submission deadline: 2017-05-02
EU fund: ESF

Technical requirements: NG-Abuja: EUF — Tilsyn med bygge- og anlægsarbejdskontrakten inden for vand, der skal anlægges i 6 modtagerlande inden for rammerne af reformprogrammet for vandforsyning og sanitetssektoren, fase II (WSSSRP II)
Det tredje mål for programmet vedrørende reform for vandforsynings- og sanitetssektoren, fase II (WSSSRP II), som støttes af Den Europæiske Union inden for rammerne af den 10. EUF, er, at sektorinstitutioner i større og mindre byer modtager støtte til at levere bæredygtige vandforsyningstjenester til målbefolkningen i de 6 modtagerlande. De tjenester, der skal leveres inden for rammerne af denne kontrakt, består af tilsyn med bygge- og anlægsarbejder i forbindelse alle vandforsynings- og sanitetsarbejder (prioriterede og primære arbejder) i 2 selvvalgte lokale forvaltningsområder i de 6 fokusdelstater.
Tilsyn med renovering af 106 borehuller inden for rammerne af parti 1 og 2 (prioriterede arbejder), renovering/anlæggelse af 110 borehuller og 277 sanitetsfaciliteter (VIP-latriner) inden for rammerne af parti 1 og 2 (primære arbejder) i 12 selvvalgte lokale forvaltningsområder i 6 modtagerlande. Listen over den faktiske bygge- og anlægskontrakt, der skal føres tilsyn med, kan indhentes fra den respektive delstats vandministerium.
Den ordregivende myndighed kan efter eget skøn udvide projektets varighed og/eller omfang, med forbehold for til rådighed stående midler, op til det anslåede beløb på 240 000 EUR. Enhver forlængelse eller udvidelse af kontrakten forudsætter, at kontrahenten har udført sit arbejde på tilfredsstillende vis.
Deltagelse i udbuddet er åben på lige vilkår for fysiske og juridiske personer, der deltager enten individuelt eller i en sammenslutning (et konsortium) af tilbudsgivere, der er etableret i en af Den Europæiske Unions medlemsstater, AVS-lande eller et land eller territorium bemyndiget af AVS-EF-partnerskabsaftalen, hvorunder kontrakten finansieres (se også punkt 29 nedenfor). Deltagelse er ligeledes åben for internationale organisationer.
Alle valgbare fysiske og juridiske personer (i henhold til punkt 11 ovenfor) eller sammenslutninger af sådanne personer (konsortier) kan ansøge.
Et konsortium kan være en permanent, vedtægtsmæssigt etableret sammenslutning eller en sammenslutning, der er etableret uformelt med henblik på en specifik udbudsprocedure. Alle deltagere i et konsortium (dvs. lederen og alle øvrige deltagere) hæfter solidarisk over for den ordregivende myndighed.
Deltagelse af en ikkevalgbar fysisk eller juridisk person (i henhold til punkt 11) vil resultere i automatisk udelukkelse af denne person. I særdeleshed gælder, at det samlede konsortium vil blive udelukket, såfremt den ikkevalgbare person er en del af et sådant.
Fysiske eller juridiske personer må kun indgive 1 ansøgning uanset deltagelsesform (som individuel juridisk enhed eller som leder af eller deltager i et ansøgerkonsortium). Hvis en fysisk eller juridisk person indgiver mere end 1 ansøgning, vil samtlige ansøgninger med deltagelse af denne person blive udelukket.
Bud modtaget fra tilbudsgivere, der omfatter andre virksomheder end dem nævnt i ansøgningen til prækvalifikationslisten, vil blive udelukket fra denne begrænsede udbudsprocedure, medmindre forudgående tilladelse fra den ordregivende myndighed er blevet opnået (se den praktiske vejledning — PRAG 2.4.3). Ansøgere, der figurerer på prækvalifikationslisten, må ikke indgå aftaler om samarbejde eller underentreprise med hinanden i forbindelse med denne kontrakt.
Som en del af ansøgningsskemaet skal ansøgere indgive en underskrevet erklæring, vedlagt standardansøgningsskemaet, om, at de ikke befinder sig i nogen af udelukkelsessituationerne anført i afsnit 2.3.3 i PRAG.
På grundlag af de indgivne ansøgninger vil mellem 4 og 8 ansøgere blive opfordret til at afgive detaljerede bud på denne kontrakt. Hvis antallet af valgbare ansøgere, der lever op til udvælgelseskriterierne, er mindre end minimummet på 4, kan den ordregivende myndighed opfordre de ansøgere, der opfylder kriterierne, til at afgive bud.
Følgende udvælgelseskriterier vil finde anvendelse på ansøgerne. I tilfælde af ansøgninger indgivet af et konsortium vil disse udvælgelseskriterier blive anvendt på konsortiet som helhed, medmindre andet er angivet: Udvælgelseskriterierne finder ikke anvendelse på fysiske personer og enkeltmandsvirksomheder, når de er underkontrahenter.
1) ansøgerens økonomiske og finansielle kapacitet (baseret på punkt 3 i ansøgningsskemaet): Hvis ansøgeren er et offentligt organ, skal der fremlægges tilsvarende oplysninger: Referenceperioden, der vil blive taget i betragtning, vil være de seneste 3 år, for hvilke regnskaberne er afsluttet:
• Ansøgerens gennemsnitlige årlige omsætning for de seneste 3 år (2014, 2015 og 2016) skal overstige 900 000 EUR.